**โครงการ “ท้องถิ่นสะอาด ปราศจากขยะ” ของจังหวัดอ่างทอง ประจำปี พ.ศ. 2561**

..................................................................

ตามที่คณะรัฐมนตรีในคราวประชุมเมื่อวันที่ 20 กันยายน 2559 ได้มีมติเห็นชอบแผนปฏิบัติการ “ประเทศไทยไร้ขยะ” ตามแนวทาง “ประชารัฐ” ระยะ 1 ปี (พ.ศ. 2559 - 2560) และกระทรวงมหาดไทย ได้แจ้งให้จังหวัดดำเนินการจัดทำแนวทางปฏิบัติงานด้านการบริหารจัดการขยะมูลฝอยชุมชน “จังหวัดสะอาด” โดยมีกรอบการดำเนินงานภายใต้แผนปฏิบัติการ ฯ จำนวน 2 ระยะ ได้แก่ ระยะต้นทาง คือ การลดปริมาณขยะ และการส่งเสริมการคัดแยกขยะที่ต้นทาง และระยะกลางทาง คือการจัดทำระบบเก็บและขนอย่างมีประสิทธิภาพบนพื้นฐานแนวคิด 3 Rs ซึ่งผลการปฏิบัติตามแผนปฏิบัติการ ฯ ในปี พ.ศ. 2560 ส่งผลให้ปริมาณขยะมูลฝอยก่อนเข้าสู่ระบบกำจัดที่ปลายทางลดลงร้อยละ 5.28 เมื่อเทียบกับปริมาณขยะมูลฝอยที่เกิดขึ้นในปี พ.ศ. 2559 และเพื่อให้การจัดการขยะมูลฝอยของประเทศ มีการปฏิบัติการอย่างต่อเนื่องและเป็นไปตามเป้าหมายของแผนแม่บทการบริหารจัดการขยะมูลฝอยของประเทศ (พ.ศ. 2559 - 2564) กระทรวงมหาดไทยจึงจัดทำ “แผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2561”

จังหวัดอ่างทอง ได้ดำเนินการตามแนวทางดังกล่าว โดยการจัดทำโครงการ จังหวัดสะอาด ประจำปี 2561 โดยจัดทำ “แผนปฏิบัติการจัดการขยะมูลฝอย “จังหวัดอ่างทอง”ประจำปี พ.ศ. 2561” ประกอบกับจังหวัดอ่างทอง ได้ดำเนินการ โครงการอ่างทอง น่าอยู่ น่าเที่ยว ในปี พ.ศ. ๒๕๖๑ เพื่อดำเนินการเกี่ยวกับภูมิทัศน์และสิ่งแวดล้อมในจังหวัดอ่างทอง ดังนั้น เพื่อให้การดำเนินกาบรรลุวัตถุประสงค์ของโครงการและการดำเนินการเป็นไปตามแผนปฏิบัติการดังกล่าว จึงได้จัดทำโครงการ “ท้องถิ่นสะอาด ปราศจากขยะ” ของจังหวัดอ่างทอง ประจำปี 2561

 **เป้าหมายในการดำเนินโครงการ**

1. ประชุมชี้แจงรายละเอียดโครงการและแนวทางการดำเนินโครงการ “ท้องถิ่นสะอาด ปราศจากขยะ” ให้กับผู้บริหารองค์กรปกครองส่วนท้องถิ่น จำนวน 128 คน ประกอบด้วย

 1.1 นายกเทศมนตรีหรือผู้แทนและปลัดเทศบาลหรือผู้แทน จำนวน แห่งละ 2 คน รวม 42 คน

 1.2 นายกองค์การบริหารส่วนตำบลหรือผู้แทนและปลัดองค์การบริหารส่วนตำบล

หรือผู้แทน จำนวน แห่งละ 2 คน รวม 86 คน

2. ศึกษาดูงานการบริหารจัดการสิ่งแวดล้อมและขยะมูลฝอยของจังหวัดสกลนคร

 3. มอบโล่พร้อมเงินรางวัลให้แก่องคกรปกครองส่วนท้องถิ่นที่ผ่านเกณฑ์การคัดเลือกตามโครงการ “ท้องถิ่นสะอาด ปราศจากขยะ” ของจังหวัดอ่างทอง ประจำปี ๒๕๖๑ ดังนี้

 ๑. งบประมาณของจังหวัดอ่างทอง งบยุทธศาสตร์จังหวัดอ่างทอง ปีงบประมาณ ๒๕๖๑ จำนวน ๕๐,๐๐๐ บาท ดังนี้

 ๑.1 ค่าโล่ จำนวน ๑๒ โล่ จำนวน ๑๐,๐๐๐ บาทและเงินรางวัล จำนวน 40,000 บาท จากเงินงบประมาณยุทธศาสตร์จังหวัดอ่างทอง ประจำปีงบประมาณ ๒๕๖๑

 ๑.2 เงินรางวัลรวม จำนวน ๔๐,๐๐๐ บาท ดังนี้

 - เทศบาลสะอาด ได้รับรางวัล ดังนี้

 (1) รางวัลชนะเลิศ ได้รับโล่พร้อมเงินรางวัล 10,000 บาท

 (2) รางวัลชนะเลิศอันดับ 1. ได้รับโล่พร้อมเงินรางวัล 5,000 บาท

 (3) รางวัลชนะเลิศอันดับ 2 ได้รับโล่พร้อมเงินรางวัล 3,000 บาท

 (4) รางวัลชมเชย 2 รางวัล ได้รับโล่พร้อมเงินรางวัลละ 1,000 บาท

 -๒-

 - องค์การบริหารส่วนตำบล ได้รับรางวัล ดังนี้

 (1) รางวัลชนะเลิศ ได้รับโล่พร้อมเงินรางวัล 10,000 บาท (2) รางวัลชนะเลิศอันดับ 1 ได้รับโล่พร้อมเงินรางวัล 5,000 บาท

 (3) รางวัลชนะเลิศอันดับ 2 ได้รับโล่พร้อมเงินรางวัล 3,000 บาท

 (4) รางวัลชมเชย 2 รางวัล ได้รับโล่พร้อมเงินรางวัลละ 1,000 บาท

 ๒. ค่าลงทะเบียนจากองค์กรปกครองส่วนท้องถิ่น ที่ส่งนายกและปลัดเข้าร่วมโครงการ**ระยะเวลาดำเนินการ**

1. ประชุมชี้แจงและมอบแนวทางการดำเนินโครงการแก่ผู้บริหารและปลัดองค์กรปกครองส่วนท้องถิ่น (นายกเทศมนตรีหรือผู้แทน ปลัดเทศบาลหรือผู้แทน นายกองค์การบริหารส่วนตำบลหรือผู้แทนและปลัดองค์การบริหารส่วนตำบลหรือผู้แทน) รวม ๑๒๘ คน ในวันที่ 20 เมษายน 2561 ณ ห้องประชุมองค์การบริหารส่วนจังหวัดอ่างทอง

 2. ศึกษาดูงานการบริหารจัดการสิ่งแวดล้อมและขยะมูลฝอย ณ จังหวัดสกลนคร ในวันที่ 21 – 22 เมษายน 2561

 3. องค์กรปกครองส่วนท้องถิ่นดำเนินการตามกระบวนการบริหารจัดการสิ่งแวดล้อมและการบริหารจัดการขยะมูลฝอยในพื้นที่ ระหว่างเดือนพฤษภาคม – มิถุนายน 2561

 4. คณะกรรมการออกประเมินผลการบริการจัดการสิ่งแวดล้อมและการบริหารจัดการขยะมูลฝอยขององค์กรปกครองส่วนท้องถิ่นในเดือน กรกฎาคม 2561

 ๕. มอบโล่พร้อมเงินรางวัลให้แก่องค์กรปกครองส่วนท้องถิ่นที่ได้รับรางวัลในที่ประชุมคณะกรมการจังหวัดอ่างทอง เดือน สิงหาคม ๒๕๖๑